JayJayThrowThrow/commonwealth-wiki-mix huggingface dataset:
মাইহার ঘরানা

মাইহার ঘরানা হচ্ছে ভারতীয় শাস্ত্রীয় সঙ্গীতের খেয়াল অঙ্গে যন্ত্র সঙ্গীত বাজানোর একটি ধরন যার জন্ম হয়েছিল বিংশ শতাব্দীর প্রথম দিকে। এ ঘরানার একটি প্রচণ্ড প্রভাব গত পঞ্চাশ বছর ধরে দেখা গেছে ভারতীয় শাস্ত্রীয় যন্ত্র সঙ্গীতে। মূলত রামপুর ঘরানার মধ্যে থেকেই মাইহার ঘরানার সৃষ্টি হয়েছে। রামপুর ঘরানার বিলম্বিত লয়ের গৎ মসিদখানী গৎ এবং দ্রুৎ লয়ের গৎ রাজাখানী গৎ হতেই এই মাইহার ঘরানার সাঙ্গীতিক রূপ বা ধরন গ্রহণ করা হয়েছে। মাইহার ঘরানার সাঙ্গীতিক সৃজনশীলতা এবং এর সৌন্দর্য কৌশল চূড়ান্ত বিকশিত হয়েছিল বাবা আচার্য আলাউদ্দীন খান সাহেবের হাতে। রামপুর ঘরানার সঙ্গীতই শিখিয়েছেন আচার্য আলাউদ্দিন খান সাহেব, তবে তাতে তাঁর যন্ত্র সঙ্গীতের নিজস্ব খেয়াল অঙ্গের প্রাধান্য বজায় থাকতো। তাঁর বেশির ভাগ শিষ্যই পরবর্তীকালে নিজস্ব ক্ষেত্রে প্রতিষ্ঠান হিসেবে নিজেদেরকে স্থাপিত করেছেন, এবং পান্ডিত্য দিয়ে সঙ্গীত জগৎকে সমৃদ্ধ করেছেন। এঁদের মধ্যে বিখ্যাত হলেন সরোদে তাঁর পুত্র ওস্তাদ আলী আকবর খান, সুরবাহারে তাঁর কন্যা অন্নপূর্ণা দেবী, সেতারে জামাতা পণ্ডিত রবি শংকর ও পণ্ডিত নিখিল ব্যানার্জী, বাঁশীতে পান্নালাল ঘোষ।

অন্যান্য সঙ্গীত ঘরানার স্রষ্টাদের মতো বাবা আচার্য আলাউদ্দিন খান সাহেব কোন সঙ্গীত ঘরানা হতে আসেন নি। তবে তাঁর পরিবারের অনেকেই সঙ্গীতের সঙ্গে যুক্ত ছিলেন। তিনি তার সময়ের শ্রেষ্ঠ বীণকার রামপুর সেনী বীণকার ঘরানার ওস্তাদ মোহাম্মদ ওয়াজির খানের কাছে দীক্ষা নিয়েছেন। এই দীক্ষা হতেই বাবা আচার্য আলাউদ্দিন খান সাহেব যন্ত্র সঙ্গীতে নিজস্ব স্টাইলের সৃষ্টি করেছেন, যা খেয়াল ও ধ্রুপদ অঙ্গের সঙ্গীতকে এক অপূর্ব সম্মিলন ঘটিয়ে মাইহার ঘরানার রূপ দিয়েছেন।

মাইহার ঘরানায় মূলত শাস্ত্রীয় সঙ্গীতের রাগই বাজানো হয়; তবে তাঁর সাঙ্গীতিক ধরনে ভিন্নতা প্রকাশ পায়। প্রথম অংশের আলাপ অঙ্গে মূলত রাগের সৃজনশীলতাকে ফুটিয়ে তোলা হয়। এরপর একটি বা দুটি গৎ তবলার সাথে বাজানো হয়। দ্বিতীয় অংশে শিল্পীরা তবলার তালের সাথে গৎ এর বিভন্ন ধরনের উপর ভিত্তি করে রাগের রূপ প্রকাশ করেন।
মাইহার ঘরানার প্রধান প্রধান শিল্পী

* বাবা আচার্য আলাউদ্দীন খান সাহেব
* অন্নপূর্ণা দেবী
* ওস্তাদ আলী আকবর খান
* পণ্ডিত রবি শংকর
* পণ্ডিত নিখিল ব্যানার্জী
* পণ্ডিত পান্নালাল ঘোষ
* পার্থ সারথী
* পণ্ডিত বিষ্ণু মোহন ভাট
* পণ্ডিত জি. এস. সচদেব
* আশীষ খান
* জামালউদ্দিন ভারতীয়া
* পণ্ডিত কমল মল্লিক
* তেজেন্দ্রনারায়ণ মজুমদার
তথ্যসূত্র

* মিউজিক নির্ভানা

বিষয়শ্রেণী:ভারতীয় শাস্ত্রীয় সঙ্গীত
আলবেনিয়ার জাতীয় পতাকা

ডান|থাম্ব|চিত্র:FIAV 111010.svg|23px Flag Ratio: 5:7
ডান|থাম্ব|The flag of Albania used from 1946 to 1992
ডান|থাম্ব|Albanian Kingdom Flag (1928-1939)
ডান|থাম্ব|চিত্র:FIAV 000100.svg|23px Civil Ensign, Ratio: 2:3
ডান|থাম্ব|চিত্র:FIAV 000001.svg|23px Naval Ensign, Ratio: 2:3
আলবেনিয়ার জাতীয় পতাকা হল লাল বর্ণের, যার কেন্দ্রস্থলে একটি কালো বর্ণের দুই-মাথা ওয়ালা ঈগল পাখি রয়েছে। এটি ১৫শ শতকে উসমানীয় সাম্রাজ্যের বিরুদ্ধে বিদ্রোহ করা আলবেনীয় বিপ্লবী সিকান্দরবেগের পতাকা অনুসারে প্রণীত। সিকান্দরবেগের ঐ বিদ্রোহের ফলে ১৪৪৩ হতে ১৪৭৮ সাল পর্যন্ত আলবেনিয়া স্বাধীন ছিল। বর্তমান পতাকাটি এপ্রিল ৭, ১৯৯২ সালে প্রবর্তন করা হয়। কিন্তু পূর্বের আলবেনীয় সরকার, যেমন রাজতন্ত্রী আলবেনিয়া, ও যুদ্ধ পরবর্তী কমিউনিস্ট সরকারও প্রায় একই পতাকা ব্যবহার করতো (রাজতন্ত্রের সময় ঈগলটির উপরে সিকান্দরবেগের শিরোস্ত্রাণ, আর কমিউনিস্ট আমলে হলুদ রেখায় তৈরি লাল রঙের তারকা ছিল)।
তথ্যসূত্র

বিষয়শ্রেণী:আলবেনিয়া
বিষয়শ্রেণী:দেশ অনুযায়ী পতাকা
বিষয়শ্রেণী:জাতীয় পতাকা
তরাই

thumb|300px|মানচিত্রে বেগুনী রঙে অঙ্কিত অংশটি তরাই অঞ্চল
thumb|হাতির সাথে দণ্ডায়মান অ্যাডওয়ার্ড, প্রিন্স অব ওয়েলস; ১৮৭৫/৭৬-এ তোলা ছবি
তরাই (, tarāī) হিমালয়ের পাদদেশে অবস্থিত জলাভূমি, তৃণভূমি, সাভানা ও অরণ্যময় বলয় অঞ্চল। এটি হিমালয় পর্বতমালার দক্ষিণে এবং গাঙ্গেয় সমভূমির উত্তরে অবস্থিত। অঞ্চলটি পশ্চিমে যমুনা নদী ধরে ভারতের হিমাচল প্রদেশ, হরিয়ানা, উত্তরাখণ্ড থেকে পূর্বে উত্তরপ্রদেশ ও বিহার পর্যন্ত বিস্তৃত। পূর্বাঞ্চলে ব্রহ্মপুত্র নদীর অববাহিকায় পশ্চিমবঙ্গ, বাংলাদেশ, ভুটান ও আসামে এ অঞ্চলটির কিয়দংশ ডুয়ার্স নামে পরিচিত।
thumb|left|আকাশ থেকে তরাইয়ের সমভূমি, বিরাটনগর, নেপাল
ভূ-প্রকৃতি

তরাই অঞ্চলের উত্তরে অবস্থিত হিমালয়ের পাথর, নুড়ি আর ক্ষয়প্রাপ্ত মাটিতে তৈরি বনময় ভাবর অঞ্চল। তরাই অঞ্চলের মাটিতে কাদা ও বালির পর্যায়ক্রমিক স্তর দেখা যায়। এখানকার ভৌমজলপৃষ্ঠ (ওয়াটার টেবিল) উচ্চ হওয়ায় অনেক ঝোরা ও জলভূমি দেখা যায়। তরাই অঞ্চলের নদীগুলিতে বর্ষাকালে দুকূল ছাপিয়ে বন্যা হয়। তরাই-ডুয়ার্স সাভানা ও তৃণভূমি একটি বাস্তু-অঞ্চল (ইকোরিজিয়ন)। এই অঞ্চলটি গোটা তরাই অঞ্চলের মধ্যভাগ জুড়ে অবস্থিত। এইখানে লম্বা লম্বা ঘাসের তৃণভূমি, সাভানা এবং চিরহরিৎ ও পর্ণমোচী বনভূমি দেখা যায়।
এখানকার ভূমির ঢাল উত্তর থেকে দক্ষিণ দিকে, এবং এই ঢালও বেশি নয়। ভূমিভাগের সাধারণ উচ্চতা ৮০-১০০ মিটার। তিস্তা, তোর্সা, রায়ডাক, জলঢাকা, সঙ্কোশ প্রভৃতি বড় এবং একাধিক ছোট নদীর বয়ে আনা বালি, নুড়ি ও পাথরে গড়ে উঠেছে তরাই।
তথ্যসূত্র
বহিঃসংযোগ

* WWF: Map of ecological divisions of Nepal, showing the Terai

বিষয়শ্রেণী:নেপালের সমভূমি
বিষয়শ্রেণী:ভারতের সমভূমি
বিষয়শ্রেণী:নেপালের তৃণভূমি
বিষয়শ্রেণী:ভারতের তৃণভূমি
বিষয়শ্রেণী:ভূগোল
বিষয়শ্রেণী:পশ্চিমবঙ্গের পাড়া
বিষয়শ্রেণী:নেপালের জলাভূমি
বিষয়শ্রেণী:গঙ্গা অববাহিকা
বিষয়শ্রেণী:উত্তরাখণ্ডের ভূগোল
বিষয়শ্রেণী:বঙ্গ হিমালয়
চোরাবালি

২০১২ সালের চলচ্চিত্রের জন্য দেখুন চোরাবালি।
thumb|200px|right|Quicksand and warning sign at a gravel quarry.
চোরাবালি () হলো বালি বা পলিজাতীয় দানাদার পদার্থ, মাটি ও নোনাজলের কোলয়েডীয় মিশ্রণ যা আপাতদৃষ্টিতে কঠিন মনে হতে পারে, কিন্তু মৃদু আলোড়ন সৃষ্টি করলে বা এর উপর চাপ ১%-এর বেশি বৃদ্ধি করলে (যেমন এর উপর দিয়ে হাঁটা শুরু করলে) প্রথমে হঠাৎ সান্দ্রতা কমে তরলীকরণ ঘটে, কিন্তু তারপর এর মধ্যে আলোড়নকারী বস্তুর (যেমন চলমান পা) চারদিকে কোলয়েডের দানা অংশের ঘনীভবন ঘটে ও স্থানীয় সান্দ্রতা খুব বৃদ্ধি পায় ও ছাড়িয়ে নেওয়া খুব মুশকিল হয়। চোরাবালি নদীতে, চরে কিংবা সমুদ্রের সৈকতের বালুতে প্রায়ই দেখা যায়।

চলচ্চিত্র ইত্যাদিতে নাটকীয়ভাবে দেখালেও চোরাবালিতে কেউ পুরো ডোবেনা — মানুষের আপেক্ষিক গুরুত্বে চোরাবালিতে ভেসে থাকা উচিত।

যেখানে চোরাবালির ঘনত্ব ২ গ্রাম/ মিলিলিটার, সেখানে মানুষের শরীরের ঘনত্ব ১গ্রাম/মিলিলিটার। এই ঘনত্বে সম্পূর্ণ ডুবে যাওয়া অসম্ভব, বড়জোর কোমর পর্যন্ত ডুবে যাবে৷ এমনকি, চোরাবালির থেকে বেশি ঘনত্বের জিনিসও ডুববে না, বরং ভেসে থাকবে। উদাহরণস্বরূপ- অ্যালুমিনিয়ামের ঘনত্ব ২.৭ গ্রাম/মিলিলিটার।

সাধারণত চোরাবালিতে কেউ আটকে গেলে স্বীয় চেষ্টায় তা থেকে উঠে আসতে পারে না মানুষ, তখন সহায়তাকারীর দরকার হয়। এজন্য বিভিন্ন সমুদ্র সৈকতে লাইফগার্ডদের এইজাতীয় দুর্যোগ মোকাবিলা করার জন্য বিশেষ প্রশিক্ষণ দেওয়া হয়।
এই ধরনের স্থানে সতর্কতার সঙ্গে চলা উচিত। চোরাবালিতে আটকে গেলে নড়াচড়া না করে কারো সাহায্য নেওয়া সর্বোত্তম।
তথ্যসূত্র
বহিঃসংযোগ

* Howstuffworks.com - How quicksand works
*


বিষয়শ্রেণী:ভূতত্ত্ব
বিষয়শ্রেণী:মাটি
বিষয়শ্রেণী:বালি
বিষয়শ্রেণী:পাললিক শিলা
বিষয়শ্রেণী:মৃত্তিকা বলবিজ্ঞান
মোন্তেভিদেও

মোন্তেভিদেও (; , ) উরুগুয়ের রাজধানী ও বৃহত্তম শহর। শহরটি মোন্তেভিদেও ডিপার্টমেন্টের প্রাদেশিক রাজধানী। এটি দেশের দক্ষিণাঞ্চলে রিও দে লা প্লাতা নদীর তীরে অবস্থিত। প্রশস্ত রাস্তাবিশিষ্ট উরুগুয়ের বৃহত্তম এই শহর দেশটির প্রধান অর্থনৈতিক, প্রশাসনিক ও সাংস্কৃতিক কেন্দ্র। উরুগুয়ের বেশির ভাগ মাংস ও পশম প্রক্রিয়াকরণ কারখানা এবং অন্যান্য শিল্পকারখানাও এই শহরের মেট্রোপলিটান এলাকাতে অবস্থিত। শহরে আরও আছে একটি বৃহৎ মৎস্য আহরণ শিল্প। মোন্তেভিদেওর বন্দরের মাধ্যমেই উরুগুয়ের বেশিরবভাগ বৈদেশিক বাণিজ্য সম্পাদিত হয়। বহু পর্যটক শহরটিতে ও সংলগ্ন সমুদ্র সৈকতগুলিতে বেড়াতে আসেন। উল্লেখযোগ্য দর্শনীয় স্থানের মধ্যে আছে কেররো নামের পাহাড়টি। এই পাহাড়টি থেকেই শহরের নামকরণ এসেছে।

মোন্তেভিদেও একটি পর্তুগিজ বাক্যাংশ “Monte vide eu” অর্থাৎ “আমি একটি পাহাড় দেখতে পাই” থেকে এসেছে। উরুগুয়ের জাতীয় নায়ক হোসে গের্বাসিও আর্তিগাসের সমাধিও এখানে অবস্থিত। আরও আছে জাতীয় আইনসভার প্রাক্তন ভবন কাবিলদো এবং ১৭৯০-১৮০৪ সালে নির্মিত একটি কারুকার্যময় ক্যাথিড্রাল। মোন্তেভিদেওতে প্রজাতন্ত্রের বিশ্ববিদ্যালয় (১৮৪৯), উচ্চশিক্ষা ইন্সটিটিউট (১৯২৮), জাতীয় ইতিহাস জাদুঘর (১৯০০), এবং জাতীয় চারুকলা জাদুঘর (১৯১১) অবস্থিত।

১৭২৬ সালে বুয়েনোস আইরেসের স্পেনীয় গভর্নর মোন্তেভিদেও শহর প্রতিষ্ঠা করেন, যাতে ব্রাজিল থেকে পর্তুগিজেরা দক্ষিণে অনুপ্রবেশ করতে না পারে। ১৯শ শতকের শুরুর দিকে শহরটির নিয়ন্ত্রণ একাধিকবার স্পেনীয় ও পর্তুগিজদের মধ্যে হাতবদল হয়। শেষ পর্যন্ত ব্রিটিশদের আংশিক হস্তক্ষেপে এটি স্বাধীন উরুগুয়ের রাজধানী হিসেবে আত্মপ্রকাশ করে। ১৮২৮ সালে স্পেনীয় আর্জেন্টিনা ও পর্তুগিজ ব্রাজিলের মধ্যে একটি সংঘর্ষনিবারক প্রাবর-রাষ্ট্র (buffer state) হিসেবে উরুগুয়েকে প্রতিষ্ঠা করা হয়েছিল। উরুগুয়ের গৃহযুদ্ধের সময় ৯ বছর (১৮৪৩-১৮৫১) শহরটি ছিল। একই সময়ে এটি দক্ষিণ আমেরিকার একটি প্রধান বন্দরে পরিণত হয়। ১৯শ শতকের শেষে এবং ২০শ শতকের শুরুতে বহু ইউরোপীয়, বিশেষত স্পেনীয় ও ইতালীয়রা শহরটিতে অভিবাসী হয়। এরপর গ্রাম থেকে রাজধানীমুখী জনগণই শহরটির বৃদ্ধিতে মূল ভূমিকা রেখেছে।
বিখ্যাত ব্যক্তিত্ব

* কার্লোস আন্দ্রেস সানচেজ
তথ্যসূত্র
বহিঃসংযোগ

* মোন্তেভিদেও শহরের ওয়েবসাইট


বিষয়শ্রেণী:উরুগুয়ের শহর
বিষয়শ্রেণী:বন্দর শহর ও নগর
বিষয়শ্রেণী:দক্ষিণ আমেরিকার রাজধানী
বিষয়শ্রেণী:১৭২৬-এ উরুগুয়েতে প্রতিষ্ঠিত
পুঁই শাক

thumb|পুঁই শাক

পুঁই (Basella alba) এক প্রকার লতা জাতীয় উদ্ভিদ। পুঁই গাছের পাতা ও ডাঁটি শাক হিসেবে খাওয়া হয় বলে সচরাচর একে পুঁই শাক হিসাবে উল্লেখ করা হয়। পুঁই Basellaceae গোত্রভুক্ত বহুবর্ষজীবী উষ্ণমণ্ডলীয় গাছ। বাংলাদেশে, পশ্চিমবঙ্গে, আসামে এবং ত্রিপুরায় সর্বত্র এর চাষ হয়ে থাকে। এর ভাজি এ সব এলাকার মানুষের প্রিয় সহযোগী খাবার।
বর্ণনা

এটি নরম বহুশাখা যুক্ত উদ্ভিদ। এর মাংসল লতা দ্রুতবেগে দৈর্ঘে ১০ মিটার অবধি বাড়তে পারে। এর মোটা, অনেকটা রসালো, হরতন আকৃতির পাতাতে মৃদু সুগন্ধ আছে। পাতা মসৃণ, খানিকটা পিচ্ছিল ভাব আছে। পুঁই-এর একটি গোত্র লাল-পুঁইয়ের (Basella alba 'Rubra') এর পুর্ণবয়স্ক কাণ্ড লালচে বেগুনী রং এর যা লাল পুঁই ডাঁটা হিসাবে পরিচিত। পুঁইয়ের ফুল সাদা অথবা লাল। ফল মটর দানার মতো। পাকা ফল বেগুনি রঙের।
খাদ্য

চৈনিক ও বাঙালি রান্নায় এটি বহুল ব্যবহৃত। বাংলাদেশ, পশ্চিমবঙ্গ, আসাম ও ত্রিপুরায় পুঁই শাকের ভাজি দুপুরের প্রিয় খাদ্য। এছাড়া মাছ রাঁধতে পুঁই শাক ব্যবহার করা হয়। আফ্রিকায় অড়হড়ে পুঁই ডাঁটার রান্না প্রচলিত আছে। উত্তর ভিয়েতনামে কাঁকড়ার মাংস, ধুঁধুঁল (luffa) ও পাটশাকের (corchorus olitorius) সঙ্গে পুঁইয়ের সুপ খুব জনপ্রিয় খাবার। মালাবার উপকূলে সুপ ঘন করার জন্য ও রসুন ও লংকার সঙ্গে ভাজা হিসাবে এটি খাওয়ার প্রচলন আছে।
ব্যবহার

খাদ্যগুণ

অন্যান্য অনেক শাকের মত এর মধ্যে অনেক ভিটামিন এ, ভিটামিন সি, লোহা, ও ক্যালসিয়াম আছে। এছাড়া ক্যালরির ঘনত্ব কম। তদুপরি ক্যালরি-প্রতি আমিষের পরিমাণও বেশি। এর মধ্যে ছিবড়ের পরিমাণ বেশি।
ভেষজগুণ

পুঁই শাক পুষ্টিকারক ও তৃপ্তিকারক। পাতাসহ সমগ্র গাছ ভেষজ গুণাবলী সম্পন্ন। পাতা মূত্রকারক। গনোরিয়া রোগে এটি উপকারী। অর্শ রোগে অতিরিক্ত স্রাব, অতিসার প্রভৃতিতে অন্যান্য উপদানের সঙ্গে পুঁই শাকের ব্যবহার আছে। পুঁই শাকের পাতার রস ছোটদের সর্দি, কোষ্ঠবদ্ধতা প্রভৃতিতে উপকার দেয়। পুঁই শাকের রস মাখলে গোদে আরাম হয়।
অন্যান্য ব্যবহার

সবুজ পাতায় সবুজ ক্লোরফিলের প্রাচুর্যের কারণে এবং লাল পুঁইয়ের ডাঁটায় লাল জ্যান্থফিলের আধিক্যের জন্য এদের রঙ্গক হিসাবেও ব্যবহার করা যায়।

thumb
তথ্যসূত্র ও পাদটীকা
বহিঃসংযোগ

* PROTAbase on Basella alba
* Photo and multilingual synonyms
* University of Florida Agricultural Extension
* Evaluation of tropical leaf vegetables in the Virgin Islands
* Malabar Spinach Basella alba, B. ruba (WorldCrops)


বিষয়শ্রেণী:শাক
বিষয়শ্রেণী:চীনা রন্ধনশৈলী
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:বাঙালি রন্ধনশৈলী
বিষয়শ্রেণী:ভারতীয় রন্ধনশৈলী
বিষয়শ্রেণী:ভিয়েতনামি রন্ধনশৈলী
বিষয়শ্রেণী:বাংলাদেশী রন্ধনশৈলী
বিষয়শ্রেণী:বাংলাদেশের উদ্ভিদ
বিষয়শ্রেণী:থাই রন্ধনশৈলী
বিষয়শ্রেণী:১৭৫৩-এ বর্ণিত উদ্ভিদ
বিষয়শ্রেণী:কার্ল লিনিয়াস কর্তৃক নামকরণকৃত উদ্ভিদের ট্যাক্সা
১৯৩৬

ঘটনার তালিকা

জানুয়ারি

১৯ জানুয়ারি ১৯৩৬ সালে জিয়াউর রহমান জন্মগ্রহণ করেন।
ফেব্রুয়ারি

মার্চ

এপ্রিল

মে

জুন

জুলাই

আগস্ট

সেপ্টেম্বর

অক্টোবর

নভেম্বর

ডিসেম্বর
জন্ম

জানুয়ারি-মার্চ

* ১৯ জানুয়ারি- শহিদ প্রেসিডেন্ট জিয়াউর রহমান জন্ম গ্রহণ করেন।
* ২৮ মার্চ - মারিও বার্গাস ইয়োসা নোবেল বিজয়ী স্পেনীস সাহিত্যিক।
এপ্রিল-জুন

* ১৮ মে - এস এম আহমেদ হুমায়ুন, বাঙালি লেখক ও সাংবাদিক।
জুলাই-সেপ্টেম্বর
অক্টোবর-ডিসেম্বর

* ১১ নভেম্বর - সুজান কোনার, মার্কিন টেলিভিশন ও চলচ্চিত্র অভিনেত্রী।
মৃত্যু

বিষয়শ্রেণী:১৯৩৬
১৯৮৩

১৯৮৩ গ্রেগরীয় বর্ষপঞ্জীর একটি সাধারণ বছর।
ঘটনার তালিকা

জানুয়ারি

ফেব্রুয়ারি

মার্চ

এপ্রিল

মে

জুন

জুলাই

আগস্ট
সেপ্টেম্বর

অক্টোবর

নভেম্বর

ডিসেম্বর

জন্ম

* ১৩ জানুয়ারি - ইমরান খান, ভারতীয় অভিনেতা।
* ৪ আগস্ট - গ্রেটা গারউইগ, মার্কিন অভিনেত্রী, চলচ্চিত্র পরিচালক ও চিত্রনাট্যকার।
* ১১ আগস্ট - ক্রিস হেমসওর্থ, অস্ট্রেলীয় অভিনেতা।
মৃত্যু

* ৪ এপ্রিল - গ্লোরিয়া সোয়ানসন, মার্কিন চলচ্চিত্র ও টেলিভিশন অভিনেত্রী ও প্রযোজক। (জ. ১৮৯৯)
* ১১ এপ্রিল - দোলোরেস দেল রিও, মেক্সিকান অভিনেত্রী।
* ১০ অক্টোবর - রাফ রিচার্ডসন, ইংরেজ মঞ্চ ও চলচ্চিত্র অভিনেতা।
* ১০ নভেম্বর - আ. ক. ম. মুজতবা, বাংলাদেশী সংগীতশিল্পী, বেহালা ও বংশীবাদক।

বিষয়শ্রেণী:১৯৮৩
বিষয়শ্রেণী:অসম্পূর্ণ
সান্দ্রতা

তরল পদার্থের অভ্যন্তরীণ ঘর্ষণের ফলে প্রবাহে (বয়ে যেতে) বাধা দেবার প্রবণতাকে সান্দ্রতা বলা হয়। তরল পদার্থ বলতে বস্তুত পদার্থের সেই দশাকে বোঝায়, যাতে তার উপর ব্যাবর্তন পীড়ন প্রয়োগ করলে তা বইতে আরম্ভ করে, যেখানে বয়ে যাওয়া বলতে তার বিভিন্ন তলের মধ্যে আপেক্ষিক গতিকেই বর্ণনা করা হয়। তবে সব লেয়ারের সান্দ্রতা এক নয়। উদাহরণস্বরূপ বলা যায় মধুর সান্দ্রতা জলের
থেকে বেশি। এই আপেক্ষিক গতির ফলে তলগুলি একে অপরের উপর একপ্রকার ঘর্ষণ জাতীয় বাধা (যা গতিশক্তিকে তাপ হিসাবে হারিয়ে যেতে দেয়) প্রদান করে যার ফলে এক তল থেকে আরেক তলে তরলের বিভিন্ন গভীরতায় প্রবাহবেগ সঞ্চারে আপেক্ষিক পার্থক্য থেকে যায়। সান্দ্রতা বলের মান তরল পদার্থের সান্দ্রতা গুনাঙ্ক এবং গভীরতার সঙ্গে উপর্যুক্ত গতিপার্থক্য কত দ্রুত বদলায় তার দ্বারা পরিমাপ করা যায়।
thumb|left|320px|জল ও মধুর সান্দ্রতা পার্থক্য
thumb|left|320px|বিভিন্ন তলের মধ্যে রৈখিক (নিউটনীয়) আপেক্ষিক গতিপার্থক্য


আইজ্যাক নিউটন বলেন, সমান্তরাল সরলরৈখিক প্রবাহে বিভিন্ন তলের মধ্যে ব্যাবর্তন পীড়ন \tau, গভীরতার সঙ্গে উপর্যুক্ত গতিপার্থক্য পরিবর্তনের হার,{\partial u \over \partial y} এর সমানুপাতিক,
:\tau=\mu \frac{\partial u}{\partial y}
যেখানে \mu তরলের সান্দ্রতা গুনাঙ্ক।
তথ্যসূত্র

বিষয়শ্রেণী:পদার্থবিজ্ঞান/physics
বিষয়শ্রেণী:সান্দ্রতা
বিষয়শ্রেণী:বায়ুগতিবিজ্ঞান আগল
বিষয়শ্রেণী:প্রবাহী গতিবিজ্ঞান
১৯০২

১৯০২ একটি সাধারণ বছর যেটি বুধবার দিয়ে শুরু।
ঘটনার তালিকা

জানুয়ারি

ফেব্রুয়ারি

মার্চ

এপ্রিল

মে

* মে ২০ - কিউবা নিজেকে একটি প্রজাতন্ত্র হিসাবে ঘোষণা করে।
জুন

জুলাই

আগস্ট

সেপ্টেম্বর

অক্টোবর

নভেম্বর

ডিসেম্বর
পূর্বঘোষিত ও নির্ধারিত ঘটনাবলী
প্রধান ধর্মীয় ছুটির দিন
জন্ম

জানুয়ারি

ফেব্রুয়ারি

* ২৭ ফেব্রুয়ারি - জন স্টাইনবেক, মার্কিন ঔপন্যাসিক। (মৃ. ১৯৬৮)
মার্চ

এপ্রিল

মে

জুন

* ১৬ জুন - বারবারা ম্যাকলিন্টক, নোবেল বিজয়ী বংশগতিবিদ।
জুলাই

আগস্ট

* ৭ আগস্ট - অ্যান হার্ডিং, মার্কিন মঞ্চ, চলচ্চিত্র, বেতার ও টেলিভিশন অভিনেত্রী। (মৃ. ১৯৮১)
সেপ্টেম্বর

অক্টোবর

* ২৮ অক্টোবর - এলসা ল্যানচেস্টার, ইংরেজ অভিনেত্রী। (মৃ. ১৯৮৬)
নভেম্বর

ডিসেম্বর
মৃত্যু

জানুয়ারি

ফেব্রুয়ারি

মার্চ

এপ্রিল

মে

জুন

জুলাই

আগস্ট

সেপ্টেম্বর

* সেপ্টেম্বর ২৯ - এমিল জোলা, ফরাসী ঔপন্যাসিক।
অক্টোবর

নভেম্বর

ডিসেম্বর

* ১৯ ডিসেম্বর - রাফ রিচার্ডসন, ইংরেজ মঞ্চ ও চলচ্চিত্র অভিনেতা।
নোবেল পুরস্কার

right|80px
* পদার্থবিদ্যা - হেন্ড্রিক আন্টোন লোরেন্‌ৎস এবং পিটার জেমান
* রসায়ন - হের্মান এমিল ফিশার
* চিকিত্সাবিদ্যা - রোনাল্ড রস
* সাহিত্য - টেওডোর মম্‌জেন
* শান্তি - এলি দ্যুকোমাঁ এবং শার্ল-আলবের গোবা
তথ্যসূত্র

বিষয়শ্রেণী:১৯০২
একতারা

থাম্ব|এক তারা
একতারা হচ্ছে একজাতীয় বাঙালি লোকবাদ্যযন্ত্র। এক তারবিশিষ্ট বলে এটি একতারা নামে অভিহিত হয়। একসময় এর নাম 'একতন্ত্রী বীণা' ছিল বলে ইতিহাসে পাওয়া যায়। আমাদের দেশীয় সংস্কৃতির স্বকীয়তা আর ঐতিহ্যের ধারাবাহিকতায় যে বাদ্যযন্ত্রটি আদি ও অকৃত্রিমভাবে বহমান রয়েছে তার নাম একতারা। এই বাদ্যযন্ত্রটির বাদন ভঙ্গি আর সুরের মূর্ছনায় আজো খুঁজে পাওয়া যায় মাটির ঘ্রান। এখনো এদেশের গ্রাম-গ্রামান্তর আর নগরে পাড়ি জমানো নগর বাউলদের কাছে শুনতে পাওয়া যায় এ বাদ্যযন্ত্রের বোল। আর মাত্র একটি তারের তৈরি এ বাদ্যযন্ত্রটি দিয়ে বাউল সাধকেরা সুরের যে বৈচিত্র্য ফুটিয়ে তোলেন তা সত্যিই বিস্ময়কর।
একতারার ইতিহাস

একতারা আবিষ্কারের ইতিহাস সুনির্দিষ্টভাবে জানা না গেলেও ধারণা করা হয় প্রায় ১০০০ বছর ধরে এর ব্যবহার হয়ে আসছে। আর এ যন্ত্রটি যে সম্পূর্ণ আমাদের দেশের আবহতেই তৈরি হয়েছে তা এর উপকরণের দিকে তাকালেই বুঝা যায়। আবার অনেক বাউল শিল্পী মনে করেন, মরমি সাধক লালন শাহের কালেই একতারার জন্ম। তারা মনে করেন ফকির লালন শাহ তার মনের ভেতর উদয় হওয়া কথাগুলো ভক্তদের মধ্যে প্রচারের সময় কথাগুলো আরো মধুময় করে তোলার জন্য কথার ভাঁজে ভাঁজে তালের অনুভব থেকেই একতারার জন্ম। তবে একতারার জন্ম যেখানে বা যখনই হোক না কেন এই যন্ত্র নিয়ে আমাদের দেশে একটি জনপ্রিয় গানের শিরোনাম হচ্ছে একতারা তুই দেশের কথা বলরে এবার বল
একতারা তৈরির উপকরণ ও প্রক্রিয়া

একতারা তৈরির জন্য লাউ,কুমড়া,কদ বেল মোটা বাঁশ বা কাঠ, নারিকেলের খোল কিংবা পিতলের পাতলা আবরণ যাই ব্যবহার করা হোক না লক্ষ্য রাখতে হবে এটি যেন উপরে-নিচে খোলা এবং বৃত্তাকার হয়। বৃত্তাকারের খোলা মুখের ব্যাস সাধারণত ৬ থেকে ৭ ইঞ্চি হয়। প্রায় ৩ ফুট লম্বা বিশেষ এক ধরনের মুলি বাঁশের উপরের দিকে গিঁট রেখে নিচের দিকে ফাঁড়তে হবে। এমনভাবে ফাঁড়তে হবে যাতে বাঁশ বা কঞ্চিটি চিমটা আকারের হয়। বিশেষ ধরনের মুলি বাঁশ বা কঞ্চির মাঝ দিয়ে কাঠের একটি কাঁন (কাঠ দিয়ে তৈরি এক ধরনের কাঠি) তৈরি করতে হবে। চিমটার নিচের দিকটি লাউ, মোটা বাঁশ, কাঁঠ বা নারিকেলের খোল কিংবা কাঁসার পাতলা বৃত্তাকারের খোলটির দু'প্রান্তে শক্ত করে বাঁধতে হবে। ওই খোলটির তলায় চামড়া দিয়ে ঢেকে ফেলতে হবে। চমড়াটি শুকিয়ে এলে চামড়ার মধ্যে সূক্ষ্ম ছিদ্র করতে হবে। সেই ছিদ্রটির মধ্য দিয়ে একটি সরু পিতল বা লোহা কিংবা ইস্পাতের তার ঢুকিয়ে দিয়ে সেই তারের একটি মাথা দু'পাশে দেওয়া বিশেষ মুলি বাঁশ অথবা কঞ্চির মাঝে থাকা কাঁনের সঙ্গে বাঁধতে হবে। কাঁন দিয়ে তারটি টান বা ঢিলা করা হয়। দুই পাশে থাকা কঞ্চিতে চার আঙুলে ধরে এক আঙুল দিয়ে একতারায় সুর তোলা হয়। এভাবেই কাজ করে একতারা।

থাম্ব| নিজের বানানো একতারা বাজিয়ে লোকসংগীত গাইছেন ভাণ্ডারী আবদুল জাব্বার, সোহরাওয়ার্দী উদ্যান, ঢাকা, বাংলাদেশ।
আরও দেখুন

* দোতারা
* একতারা (ভাস্কর্য)
তথ্যসূত্র

বিষয়শ্রেণী:ততযন্ত্র
বিষয়শ্রেণী:বাংলাদেশী বাদ্যযন্ত্র
বিষয়শ্রেণী:ভারতীয় বাদ্যযন্ত্র
বিষয়শ্রেণী:পাকিস্তানি বাদ্যযন্ত্র
বিষয়শ্রেণী:সুফী সঙ্গীত
বিষয়শ্রেণী:পাঞ্জাবি শব্দ ও বাক্যাংশ
বিষয়শ্রেণী:বাংলা শব্দ ও বাক্যাংশ
ডয়চে ভেলে বাংলা

ডয়চে ভেলে বাংলা জার্মানির প্রধান বেতার সার্ভিস ডয়চে ভেলের বাংলাভাষী অনুষ্ঠান। অনুষ্ঠানে জার্মানি, ইউরোপ-সহ বিশ্বের খবরাখবর পরিবেশন করা হয়।
ইতিহাস

১৯৫৩ সালে জার্মানির আন্তর্জাতিক সম্প্রচার কেন্দ্র ডয়চে ভেলের প্রতিষ্ঠিত হয়। এই গণমাধ্যম প্রতিষ্ঠার উদ্দেশ্য ছিল, ইউরোপের কেন্দ্র থেকে বিশ্বব্যাপী গ্রাহকদের কাছে নিরপেক্ষ, নির্ভরযোগ্য ও স্বাধীন তথ্য প্রদান।
বাংলা বিভাগ প্রতিষ্ঠা

ডয়চে ভেলের বাংলা বিভাগ চালু হয় ১৯৭৫ সালে। প্রথম দিকে শর্ট ওয়েভে ডয়চে ভেলের বাংলা অনুষ্ঠান বাংলাদেশ ও ভারতের পশ্চিমবঙ্গে প্রচার করা হত। ২০১০ সালে বাংলাদেশে এফএম ব্যান্ডে অনুষ্ঠান প্রচার শুরু করে বেতার কেন্দ্রটি। এই বিভাগে প্রধান হিসেবে কর্মরত ছিলেন খালেদ মুহিউদ্দীন।
জনপ্রিয় অনুষ্ঠান

খালেদ মুহিউদ্দীন জানতে চায় টকশোটি ডয়চে ভেলে বাংলা বিভাগের সাবেক প্রধান খালেদ মুহিইদ্দীন কর্তৃক পরিচালিত একটি জনপ্রিয় অনুষ্ঠান ছিল। এই অনুষ্ঠান আনুষ্ঠানিকভাবে যাত্রা শুরু করে ২৮ ফেব্রুয়ারি ২০২০। এটি প্রতি শুক্রবার সরাসরি 'DW খালেদ মুহিউদ্দীন জানতে চায়' নামক একটি ইউটিউব চ্যানেল থেকে সম্পসার করা হয়। এটি বন্ধ হয়ে যাওয়ার গুঞ্জন উঠলেও পরবর্তীতে এটি বন্ধ করা হয়নি। খালেদ মুহিউদ্দীন ২০২৪ সালের জুলাই মাসে ডয়চে ভেলে বাংলা ছেড়ে যান এবং এই অনুষ্ঠানের সমাপ্তি ঘটে।
ওয়েবসাইট

ডয়চে ভেলের ওয়েবসাইটে জার্মানি ও বিশ্বের খবর প্রকাশ করা হয়এবং ই-মেইল ব্যবহারকারীদেরকে নিউজলেটার প্রদানেরও ব্যবস্থা রয়েছে। ওয়েবসাইটে জার্মান ভাষা শেখার জন্য অনেক বাংলাভাষী ব্যবস্থা আছে। ডয়চে ভেলেতে সুপ্রভাত বন, এখানে সেখানে, জার্মানি প্রতিদিন, ভাষাশিক্ষার আসর, ক্রীড়াঙ্গন ছাড়াও আরও অনেক প্রোগ্রাম শোনা যায়।

বাংলা ছাড়াও ডয়চে ভেলের অনেক ভাষার অনুষ্ঠান আছে, আর ইংরেজি, জার্মান, আরবি ও স্পেনীয় ভাষায় অনলাইন টিভিও দেখা যায়।
আরও দেখুন

* ডয়চে ভেলে
* বিবিসি
* ভয়েস অফ রাশিয়া
* ভয়েস অব আমেরিকা
বহিঃসংযোগ

*
*
* ডয়চে ভেলে বাংলা'র অনুষ্ঠান পরিচিতি
তথ্যসূত্র

বিষয়শ্রেণী:বাংলায় আন্তর্জাতিক সংবাদ মাধ্যম
বিষয়শ্রেণী:বহুভাষিক সংবাদ পরিষেবা
বিষয়শ্রেণী:সংবাদ ও কথোপকথন রেডিও স্টেশন
১৯৪৭

১৯৪৭ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়।
ঘটনাবলী

* ১৪ আগস্ট - পাকিস্তান রাষ্ট্রের জন্ম;
* ১৫ আগস্ট - ভারত রাষ্ট্রের জন্ম;
* ৮ ডিসেম্বর - ঢাকা বিশ্ববিদ্যালয় চত্বরে অনুষ্ঠিত ছাত্র সমাবেশে বাংলাকে রাষ্ট্রভাষার মর্যাদাদানের আনুষ্ঠানিক দাবি উত্থাপন করা হয়।
জন্ম

* ৫ এপ্রিল - গ্লোরিয়া মাকাপাগাল আরোইয়ো, ফিলিপাইনের ১৪তম রাষ্ট্রপতি।
* ২৮ এপ্রিল - হুমায়ুন আজাদ, বাংলাদেশী লেখক।
* ২৪ আগস্ট - অ্যান আর্চার, মার্কিন অভিনেত্রী।
* ২৮ সেপ্টেম্বর - শেখ হাসিনা, বাংলাদেশের সাবেক প্রধানমন্ত্রী।
* ৮ অক্টোবর - হংসা যোগেন্দ্র, ভারতীয় যোগগুরু।
* ১৪ নভেম্বর - যোগানন্দ রামকৃষ্ণন, ভারতীয় আধ্যাত্মিক নেতা।
মৃত্যু

* মার্চ ১৯ - আজিজুল হক, বাঙালি শিক্ষাবিদ, কূটনীতিবিদ, রাজনীতিবিদ, সমাজসেবক এবং লেখক।
* আগস্ট ১৫ - সরদার অজিত সিং।
তথ্যসূত্র

বিষয়শ্রেণী:১৯৪৭
কর্কটক্রান্তি

350px|থাম্ব|কর্কটক্রান্তি সহ পৃথিবীর মানচিত্র

কর্কটক্রান্তি বা কর্কটক্রান্তি রেখা ( ইংরেজি: Tropic of Cancer), (কর্কট মানে কাঁকড়া) বা উত্তর বিষুব পৃথিবীর মানচিত্রে অঙ্কিত প্রধান পাঁচটি অক্ষাংশের একটি। এটি বিষুবরেখা হতে উত্তরে অবস্থিত এবং ২৩ ডিগ্রী ২৬ মিনিট ২২ সেকেন্ড অক্ষাংশ বরাবর কল্পিত একটি রেখা।

থাম্ব|হেলে থাকা বিষুব রেখা

পৃথিবী কক্ষতলের উপর লম্বভাবে থাকার বদলে একটু হেলে থাকে। (সারা বছর একই দিকে হেলে থাকে, সবসময় সূর্যের দিকে নয়- এ জন্য ঋতু পরিবর্তন হয় - বছরের অর্ধেক সময় উত্তর মেরু সূর্যের দিকে ফিরে থাকে)। কক্ষতলের উপর লম্বের থেকে আহ্নিক অক্ষের এই হেলে থাকা অর্থাৎ অবনতি কোণের পরিমাণ মোটামুটি ২৩ ডিগ্রী ২৬ মিনিট ২২ সেকেন্ড (~২৩.৪৪ ডিগ্রী)। তাই কর্কট সংক্রান্তির (June Solstice) দিন অর্থাৎ সূর্যের উত্তরায়ণের সর্বোচ্চ দিন (যেদিন উত্তর গোলার্ধ সূর্যের দিকে সবচেয়ে বেশি হেলে থাকে এবং এ গোলার্ধে দিবালোক সবচেয়ে বেশীক্ষণ থাকে) সূর্য যে অক্ষাংশ রেখায় লম্বভাবে আলোকপাত করে সেই ২৩ ডিগ্রী ২৬ মিনিট ২২ সেকেন্ড অক্ষাংশ রেখাই হল কর্কটক্রান্তি রেখা।

২৩ ডিগ্রী ২৬ মিনিট ২২ সেকেন্ড অক্ষাংশ রেখাটিকে কর্কটক্রান্তি রেখা বলা হলেও লম্ব আলোকপাতে আসল অবস্থান নির্ভর করে পৃথিবীর হেলে থাকার কৌণিক পরিমাণের উপর। আর সেই কোণটি প্রতি ৪১,০০০ বছরের একটি চক্রাকার পর্যায়ক্রমে ২১.৫ থেকে ২৪.৫ ডিগ্রীর মধ্যে বদলাতে থাকে। সেই হিসাবে বর্তমান পর্যায়ে কর্কটক্রান্তি রেখার অবস্থান প্রতি বছর আধ সেকেন্ড করে কমে আসছে। এছাড়া ধীর পরিবর্তন ছাড়াও আহ্নিক অক্ষটি ঘুর্ণণরত লাট্টুর মতই স্থায়ী না থেকে প্রিসেশন নামে একটি বলয়াকার গতি এবং ন্যুটেশন নামে একটি দোদুল্যমান গতি পরিদর্শন করে। ন্যুটেশনের পর্যায়কাল পৃথিবীর ক্ষেত্রে ১৮.৬ বছর এবং কৌণিক পরিমাণ প্রায় সাড়ে নয় সেকেন্ড।
রেখাটি নির্দিষ্ট নয় এবং এটি প্রত্যেক বছর ১৫ মিটার(০.৪৮৬″) করে দক্ষিণদিকে সরে যাচ্ছে। রেখাটি ১৯১৭ সালে ছিল ২৩° ২৭′ এবং ২০৪৫ সালে ২৩° ২৬'অক্ষাংশে পৌঁছাবে।
নামের ইতিহাস

এই নামকরণ হয় কারণ তখন কর্কট সংক্রান্তির দিন সূর্য কর্কট রাশিতে অবস্থান করছিল। কিন্তু প্রিসেশনের কারণে বর্তমানে কর্কট সংক্রান্তির দিন সূর্য আসলে মিথুন রাশিতে অবস্থান করে।
যেসব দেশের অবস্থান কর্কটক্রান্তির উপর

মূল মধ্যরেখা থেকে শুরু করে পূর্বদিকে গেলে কর্কটক্রান্তি রেখা যে সমস্ত দেশ ও সমুদ্রের উপর দিয়ে যায় সেগুলো হল:
থাম্ব|অক্ষের হেলে থাকার কৌণিক পরিমাণ বদল
থাম্ব|প্রিসেশন|প্রিসেশনের উপর সন্নিবেশিত [[ন্যুটেশন]]
অন্যান্য তথ্য

রেখাটির দৈর্ঘ্য ৩৬,৭৮৭.৫৫৯ কিমি বলে ধরা হয় যদিও উপরোল্লিখিত কারণে এত সঠিক মাপ বলা সম্ভব নয়। আন্তর্জাতিক বায়ুভ্রমণ ফেডারেশনের (Fédération Aéronautique Internationale) নিয়ম অনুসারে পৃথিবী প্রদক্ষিণকারী বায়ু ভ্রমণ দাবী করতে হলে কমপক্ষে এই দৈর্ঘ্য অতিক্রম করতে হবে, সবকটি দ্রাঘিমারেখাকে পার হতে হবে এবং যে বিমান বন্দরে যাত্রা শুরু সেই একই বিমানবন্দরে অবতরণ করতে হবে।

চীনদেশের শীতল পার্বত্যাঞ্চল বাদ দিলে, এবং পূর্বাংশে অবস্থিত উপকূলীয় এলাকা যেখানে অরোগ্রাফিক বৃষ্টিপাত হয়ে থাকে সেগুলি ব্যতীত, কর্কটক্রান্তি রেখায় অবস্থিত অঞ্চলগুলি সাধারণত উষ্ণ ও শুষ্ক হয়ে থাকে।
তথ্যসূত্র

বিষয়শ্রেণী:ভূগোল
বিষয়শ্রেণী:অক্ষরেখা
বিষয়শ্রেণী:ক্রান্তিবৃত্ত
সচিব (বাংলাদেশ)

সচিব হলেন বাংলাদেশের সরকারি প্রশাসনের একজন গুরুত্বপূর্ণ কর্মকর্তা। জনপ্রশাসনের সর্বোচ্চ পদ হলো মন্ত্রিপরিষদ সচিব। তাঁরা বিসিএস ক্যাডার থেকে আসেন। সচিবদের ৭৫ ভাগ নিয়োগ হয় প্রশাসন ক্যাডার থেকে এবং বাকি ২৫ ভাগ নিয়োগ হয় সিভিল সার্ভিসের অন্যান্য ক্যাডার থেকে৷ তবে পররাষ্ট্র মন্ত্রণালয়ের সচিব একজন বিসিএস (পররাষ্ট্র) ক্যাডার হয়ে থাকেন। একজন সচিব সাধারণত কোনো মন্ত্রণালয়ের প্রশাসনিক প্রধান হিসেবে দায়িত্ব পালন করেন। তিনি মন্ত্রণালয়ের প্রধান জবাবদিহি কর্মকর্তা। বর্তমানে বাংলাদেশ সরকারের মন্ত্রিপরিষদ সচিব হলেন শেখ আব্দুর রশিদ। মন্ত্রিপরিষদ সচিব হলেন সচিবদের মধ্যে জ্যেষ্ঠ। একজন সচিব/সিনিয়র সচিব মন্ত্রণালয়ের প্রশাসনিক প্রধানের দায়িত্ব পালন করেন। মন্ত্রণালয়ের যাবতীয় কাজের ভার সচিবের উপর ন্যস্ত থাকে। উপদেষ্টার কাজ প্রকল্প প্রণয়ন ও নীতি নির্ধারণ। সচিব উপদেষ্টাকে সর্বতোভাবে সবক্ষেত্রেই সাহায্য করে। উপদেষ্টার পর সচিব-ই হচ্ছেন মন্ত্রণালয়ের অধিভুক্ত দপ্তরসমূহের অন্যতম নিয়ন্ত্রক। বাংলাদেশের সচিবালয়ের প্রশাসনিক কাঠামোর সর্বনিম্নে আছেন সহকারী সচিব এবং সবার উপরে উপদেষ্টা। এটি মূলত স্তরভিত্তিক নীতির উপর ব্রিটিশ কাঠামোর অনুকরণে গড়ে উঠেছে। ছকে তা দেওয়া হলো: সিনিয়র সচিব>> সচিব>> অতিরিক্ত সচিব >> যুগ্ম সচিব >> উপসচিব >> সিনিয়র সহকারী সচিব >> সহকারী সচিব। বর্তমানে সহকারী সচিব ১৫৩৩ জন,সিনিয়র সহকারী সচিব ১৮৭২ জন,সিনিয়র সহকারী প্রধান ৪৮ জন,উপসচিব ১৫৯৫ জন,যুগ্ম সচিব ১০২৭ জন, অতিরিক্ত সচিব ৩৪৩ জন,গ্রেড-১ ১৪ জন,সচিব ১৪ জন।তথ্য:সরকারি কর্মচারি বাতায়ন
সিনিয়র সচিব ও সচিবগণের তালিকা
তথ্যসূত্র

বিষয়শ্রেণী:অসম্পূর্ণ
বিষয়শ্রেণী:বাংলাদেশের সচিব


বিষয়শ্রেণী:সরকারি পেশা
বিষয়শ্রেণী:বাংলাদেশী সরকারি চাকরিজীবী
বিষয়শ্রেণী:কর্তৃত্বমূলক পদ